CELEX: E2006J0002
Language: bg
Date: 2007-06-26 00:00:00
Title: Решение на Съда от 26 юни 2007 година по дело E-2/06 — Надзорен орган на ЕАСТ срещу Кралство Норвегия (Условия за концесия за придобиване на водноелектрически ресурси — Приложно поле на Споразумението за ЕИП — Свободно движение на капитали — Право на установяване — Непряка дискриминация — Публична собственост — Сигурност на енергийните доставки — Опазване на околната среда — Пропорционалност)

13.12.2007   
            
            
               BG
            
            
               Официален вестник на Европейския съюз
            
            
               C 301/18
            
         
      РЕШЕНИЕ НА СЪДА
   
   от 26 юни 2007 година
   по дело E-2/06
   Надзорен орган на ЕАСТ срещу Кралство Норвегия
   
      (Условия за концесия за придобиване на водноелектрически ресурси — Приложно поле на Споразумението за ЕИП — Свободно движение на капитали — Право на установяване — Непряка дискриминация — Публична собственост — Сигурност на енергийните доставки — Опазване на околната среда — Пропорционалност)
   
   (2007/C 301/10)
   По дело E-2/06, Надзорен орган на ЕАСТ срещу Кралство Норвегия — относно искането за установяване на нарушение на членове 31 и 40 от Споразумението за ЕИП от страна на Кралство Норвегия чрез поддържането в сила на мерки, предвидени в Закон № 16 от 14 декември 1917 г. за придобиването на водопади, мини и друго недвижимо имущество и т.н. (lov 14. desember 1917 nr. 16 om erverv av vannfall, bergverk og annen fast eiendom m.v.), които ограничават във времето концесиите, давани на частни предприятия и на всички предприятия от други договарящи се страни по Споразумението за ЕИП, за придобиване на водопади за производство на енергия със задължение за предаване на всички инсталации на норвежката държава след изтичането на концесионния срок, без право на обезщетение, докато норвежките публични предприятия ползват концесиите без ограничения във времето, съдът в състав: Carl Baudenbacher, председател, Henrik Bull, съдия, и Thorgeir Örlygsson, съдия-докладчик, излезе с решение на 26 юни 2007 г., чийто диспозитив постановява:
   
               1.
            
            
               
                  Кралство Норвегия е нарушило членове 31 и 40 от Споразумението за ЕИП чрез поддържането в сила на мерки, предвидени в Закон № 16 от 14 декември 1917 г. за придобиването на водопади, мини и друго недвижимо имущество и т.н., които ограничават във времето концесиите, давани на частни предприятия и на всички предприятия от други договарящи се страни по Споразумението за ЕИП, за придобиване на водопади за производство на енергия със задължение за предаване на всички инсталации на норвежката държава след изтичането на концесионния срок, без право на обезщетение, докато норвежките публични предприятия ползват концесиите без ограничения във времето.
               
            
         
               2.
            
            
               
                  Нарежда на Кралство Норвегия да заплати съдебните разноски.